Jeg lurer på en ting. Hvordan ville den norske regjeringen, mediene og det norske folk ha reagert hvis Russland hadde truet landet vårt med total utslettelse på grunn av vår NATO-medlemskap og alt som følger med det?



For det er i en slik kontekst vi må vurdere den norske regjeringens reaksjoner overfor Trumps trussel om å utslette Nord-Korea – altså et massemord uten sidestykke i verden.

Og mediene våre, hvordan har de reagert? Ved å prøve å avdempe denne ekstreme uttalelsen fra våre nærmeste allierte. Det er mangelen på avstandtagning og fordømmelser fra alle såkalte ansvarlige i Norge som virkelig skremmer. Er en blitt så hjernelammet at en ikke forstår at slike uttalelser er uhørte. Vi vil ikke ha slikt – og aller minst fra personer som representerer land som har evne til å gjøre det. Det er uttrykk for en kynisme som vi ikke har sett tidligere.



I enhver forsamling av vanlige oppegående mennesker ville slike uttaleser ført til at vedkommende ble buet ned av talerstolen. Men ikke i FN. Også det er et gedigent tankekors.

Og fortsatt er det den som blir mobbet som er problemet – ikke mobberen, slik meldingen under tydelig viser.

Knut Lindtner

Fra offisielle US-myndigheter heter det nå at USA tar trusselen fra en nord-koreansk H-bombe alvorlig.

Antiwar, 22/9-17:

Det spekuleres høylytt om Nord Korea kan foreta en slik H-bombe-test. En anonym kilde i Trump-administrasjonen sier nå at USA tar »trusselen« fra Nord Korea alvorlig, som vil prøvesprenge en hydrogen-bombe over Stillehavet. Kilden sier at det i så fall vil endre »spillet«s gang. (»game-changer«).

Spekulasjonene har svirret omkring denne prøven, men trolig er de basert på en uttalelse fra Nord Koreas utenriksminister Ri Yong Ho til journalister som antydet at det kan bli aktuelt å gjøre en slik test. Samtidig kom et tillegg: «Jeg vet faktisk ikke hva Kim Jong Un vil gjøre».

Utenriksminister Ris kommentarer kom like etter Kims utspill som fordømte president Trump som »mentalt skadet« og ser ut til akkurat å være et svar på president Trumps trussel fra FNs generalforsamling om »total utslettelse« av Nord Korea.

Det er plausibelt at trusselen fra USA kan provosere Nord Korea til å ta en slik test og grunn til å forestille seg det. Beregninger går på at teststedet Pungglye-ri kan utføre en sprengning på 250-kT, men Punggye-ri viser svakheter etter den 6. og kraftigste testen. Nord Korea har kanskje ikke rom til å gjennomføre nok en underjordisk a-bombe-prøve i større målestokk.

Kjernefysiske prøver i atomosfæren har vært uhørt lenge. Siste av dem var en kinesisk prøve i 1980. Som Kina har ikke Nord Korea signert prøvestansavtalen av 1963. Men dersom en slik test tolkes av det offisielle USA som »game-changer«, er det sjokkerende om de ikke selv er i stand til å se at Trumps trussel om »total utsletting« av Nord Korea er en kvalitativ endring av de internasjonale spillereglene. Samtidig pågår spekulasjoner om Trump-medarbeidere som skal ha advart Trump mot å henge ut Kim under talen i FN og at formuleringene han brukte om å ødelegge hele nasjonen ikke var med i opprinnelig manuskript.

Oversatt av Per Lothar Lindtner

Bilder m/tekst: Knut Lindtner





1 har lest innlegget i dag.

Innlegget er lest totalt 595 ganger.



